open-index/open-wikipedia-markdown huggingface dataset:
החרמת בחירות

**חרם בחירות** הוא מקרה של החרמת בחירות על ידי קבוצת מצביעים, שכל אחד מהם נמנע מהצבעה. חרם יכול לשמש כצורה של מחאה פוליטית שבה הבוחרים מרגישים שסביר להניח שקיימת הונאה בבחירות, או ששיטת הבחירות מוטה נגד המועמדים שלה, שהמערכת הפוליטית המארגנת את הבחירות חסרת לגיטימציה, או שהמועמדים המתמודדים מאוד לא פופולריים. בתחומי שיפוט בהם קיימת חובת הצבעה, חרם עשוי לעלות לכדי מעשה של מרי אזרחי. לחלופין, תומכי החרם יכולים להצביע הצבעת מחאה בפתק ריק או להצביע בעד 'אף אחת מהאפשרויות'. חרם מצביעים עשוי להיות פעולה של קבוצה אזורית או אתנית מסוימת. במקרים אחרים, מפלגה או מועמד מסוים מסרבים להתמודד בבחירות וקוראים לתומכיהם להחרים את ההצבעה.

במקרה של משאל עם, חרם עשוי לשמש כהצבעה טקטית בידי מתנגדי ההצעה. אם משאל העם דורש שיעור הצבעה מינימלי כדי להיות תקף, החרם עלול למנוע את השגת המניין הזה. בבחירות כלליות, אנשים ומפלגות יחרימו לעיתים קרובות כדי למחות על מדיניות מפלגת השלטון, בתקווה שכאשר הבוחרים לא יגיעו, הבחירות ייחשבו כבלתי לגיטימיות על ידי משקיפים חיצוניים.

## דוגמאות מרחבי העולם
משנת 1868 ועד המאה ה-20 הכריזו האפיפיורים כי *"*אין זה מועיל" שהקתולים האיטלקים ישתתפו בבחירות לפרלמנט האיטלקי כמועמדים או כאלקטורים.

בדרום אפריקה, שלוש תנועות חברתיות החרימו את ההצבעה תחת הסלוגן "".

גם תנועות חברתיות אחרות השיקו קמפיינים דומים, כוללים הנקסליטים בהודו, הצבא הזפטיסטי לשחרור לאומי במקסיקו ותנועות שונות בעלות אוריינטציה אנרכיסטית. נטען כי המיעוט הערבי בישראל מחרים לפרקים את הבחירות הארציות.

## תוצאות אפשריות
נטען כי בניתוח משטרי כלאיים בין השנים 1981–2006, חרם בחירות של האופוזיציה מגדיל את הסיכוי שמפלגת השלטון תפסיד בבחירות עתידיות. גרגורי ויקס ציין שכמה משטרים אוטוריטריים באמריקה הלטינית התארכו בגלל חרם. גייל בוטורף ודאגלס דיון מסבירים כי חרמות של האופוזיציה במשטרים כאלו הובילו לתוצאות שונות, לפעמים הם הביאו לשינוי המשטר ולפעמים דווקא לחיזוק הממשלה המכהנת.

## קישורים חיצוניים

## הערות שוליים

קטגוריה:חרמות
קטגוריה:בחירות
קטגוריה:פוליטיקה
יוסף דרוויש

**יוסף דרוויש** (בערבית: **يوسف درويش**; 2 באוקטובר 1910 – 7 ביוני 2006) היה עורך דין, פעיל למען זכויות עובדים, קומוניסט ואינטלקטואל מצרי ממוצא יהודי-קראי שהתאסלם. הוא נודע במאבקו החברתי והפוליטי נגד הקולוניאליזם הבריטי, הקמת תנועות שמאל והמפלגה הקומוניסטית של מצרים ובהתנגדותו לציונות. הוא היה מן המעטים בני הקהילה הקראית שנותרו במצרים לאחר קום מדינת ישראל ב-1948.

## קורות חיים
### ילדותו
דרוויש נולד בשנת 1910 במצרים לאביו משה יוסף פרג' דרוויש, תכשיטן יהודי קראי. בני הקהילה הקראית במצרים השתלבו היטב בחברה, ורבים מהם דיברו בביתם ערבית, צרפתית ולעיתים גם יוונית, רוסית או טורקית. דרוויש למד בבית הספר הצרפתי היוקרתי "École des frères" בקהיר, ממנו סיים ב-1929. בשנת 1932 קיבל תואר במשפטים מאוניברסיטת טולוז, שם נחשף לראשונה למרקסיזם והצטרף לתא מקומי של המפלגה הקומוניסטית הצרפתית.

### פעילות פוליטית וקריירה משפטית
ב-1934 שב למצרים והחל לעסוק בעריכת דין בתחום יחסי העבודה. יחד עם שני פעילים יהודים נוספים, אחמד סאדק סעיד וראימון דואק, ייסד ארגון קומוניסטי חשאי חדש וכתב עת בשם "אל-פג'ר אל-ג'דיד" (בערבית: *الفجر الجديد*, "השחר החדש") אשר היה קשור לאיגודים מקצועיים רבים.
באמצע שנות ה-40 שימש דרוויש כעורך הדין של 67 מתוך 170 האיגודים המקצועיים שפעלו אז במצרים, ולעיתים קרובות עבד כמעט ללא שכר.

ב-1946 היה בין מייסדי "הוועד הפועלים לשחרור לאומי" (WCNL), הארגון המרקסיסטי הפורמלי הראשון במצרים. הארגון דרש את סיום הכיבוש הבריטי, פיתוח הכלכלה המצרית, הלאמה של מונופולים לרבות תעלת סואץ, וכן רפורמות בתחומי חינוך, בריאות, זכויות בחירה לנשים והרחבת חירויות אזרח. הוועד הפך בהמשך ל"מפלגה הקומוניסטית של הפועלים והאיכרים" (WPCP) ובהמשך התמזג בארגונים קומוניסטיים אחרים להמפלגה הקומוניסטית של מצרים (בערבית: الحزب الشيوعى المصرى).

ב-1958 נעצר יחד עם כלל הפעילים הקומוניסטים בהוראת הנשיא גמאל עבד אל נאצר ונכלא לשש שנים, במהלכן עונה והוכה. לאחר שחרורו שימש מזכ"ל בהאגודה הבינלאומית של משפטנים דמוקרטיים (IADL). ב-1973 נעצר שוב בתקופת נשיאות אנואר סאדאת, ישב שלושה חודשים בכלא על "הסתה קומוניסטית", ולאחר מכן יצא לגלות בת 13 שנים באלג'יריה וצ'כוסלובקיה.

ב-1986 שב למצרים ופעל במסגרת המרכז לשירותי איגודים מקצועיים ועובדים בהלוואן.

## חיים אישיים
דרוויש התנגד כל חייו לציונות ובסוף שנות ה-40 הקים בקהיר את התנועה "יהודים נגד הציונות" ב-1947 התאסלם ונישא לאיקבל, ויחד הביאו שני ילדים, מוגאהיד ונוואלה.השחקנית המצרית בסמה חסן  היא נכדתו.

## הערות שוליים

קטגוריה:אנטי-ציונים יהודים
קטגוריה:יהודים שהתאסלמו
קטגוריה:קומוניסטים יהודים
קטגוריה:עורכי דין יהודים מצרים
קטגוריה:פוליטיקאים יהודים מצרים
קטגוריה:אסירים פוליטיים
קטגוריה:ילידי 1910
קטגוריה:נפטרים ב-2006
ויליאם ו. אלן

**ויליאם וינסנט אלן** (באנגלית: **William Vincent Allen**; 28 בינואר 1847 – 12 בינואר 1924) היה משפטן אמריקאי וכיהן פעמיים כחבר הסנאט של ארצות הברית מטעם נברסקה.

## ביוגרפיה
### ראשית חייו
אלן נולד ב-28 בינואר 1847 בעיירה מידוויי שבאוהיו. בשנת 1857 עבר עם הוריו לאיווה, שם למד בבתי הספר הציבוריים ולאחר מכן באוניברסיטת איווה העליונה שבפאייט, איווה. ב־9 במאי 1870 נשא לאישה את בלאנש מוט, ילידת פנסילבניה שגדלה באיווה. נולדו להם ארבעה ילדים: שלוש בנות ובן אחד.

במהלך מלחמת האזרחים שירת כחייל פשוט ברגימנט הרגלים ה־32 של מתנדבי איווה.

### קריירה משפטית ופוליטית
לאחר המלחמה למד משפטים בווסט יוניון, איווה, והתקבל ללשכת עורכי הדין ב־1869. הוא עסק בעריכת דין באיווה עד 1884, אז עבר לעיר מדיסון שבנברסקה. בין השנים 1891–1893 שימש כשופט בבית המשפט המחוזי של המחוז השיפוטי התשיעי של נברסקה.

אלן עמד כיו"ר קבוע של ועידות המפלגה הפופוליסטית בנברסקה בשנים 1892, 1894 ו־1896. בשנת 1893 נבחר מטעם המפלגה הפופוליסטית לסנאט של ארצות הברית על ידי בית המחוקקים של נברסקה, וכיהן עד 1899. במהלך כהונתו היה יו"ר ועדת שמורות היערות והגנת חיות הבר. הוא קידם חוקים להקמת מבני ציבור, סיוע באזורים מוכי בצורת בעמק נהר המיזורי, וכן חיבר את החוק שהוביל לקיום תערוכת הטרנס־מיסיסיפי באומהה בשנת 1898.

ב־1899 הפסיד במרוץ לבחירה מחדש. לאחר מכן מונה – ובהמשך נבחר – שוב לשופט בבית המשפט המחוזי התשיעי, אך בדצמבר אותה שנה התפטר כדי לשוב לסנאט. הוא מונה למלא את מקומו של מונרו הייוורד, שנבחר במקומו אך מת לפני שהחל לכהן. אלן כיהן בסנאט מ־13 בדצמבר 1899 עד 28 במרץ 1901, אז נבחר מחליף קבוע. הוא עצמו לא התמודד למושב זה.

לאחר מכן חזר לעסוק בעריכת דין במדיסון. בשנת 1917 נבחר שוב לשופט בבית המשפט המחוזי התשיעי של נברסקה, תפקיד שבו כיהן עד מותו.

במהלך כהונתו בסנאט היה חבר בעשר ועדות קבועות ושלוש ועדות מיוחדות. בתקופת כהונתו הראשונה עמד בראש הוועדה לשמורות יערות, ובהמשך בראש הוועדה לשמורות יערות והגנת חיות בר (בקונגרסים ה־54 וה־55). בתקופת כהונתו השנייה מונה שוב לאותה ועדה, אך כבר לא שימש כיו"ר.

### מותו
אלן נפטר ב־12 בינואר 1924 בלוס אנג'לס שבקליפורניה. הוא נטמן בבית העלמין Crown Hill בעיר מדיסון שבנברסקה.

## קישורים חיצוניים

* 
* 

קטגוריה:אמריקאים ילידי אוהיו
קטגוריה:חברי הסנאט של ארצות הברית מנברסקה
קטגוריה:אמריקאים שנולדו ב-1847
קטגוריה:אמריקאים שנפטרו ב-1924
אמש

"**אמש**" הוא שיר שנכתב, הולחן ובוצע על ידי הזמר-יוצר הישראלי אביב גפן ולהקתו התעויוט. השיר יצא לאור בשנת 1991, והיה לסינגל השני ברפרטואר של גפן והראשון מתוך אלבום הבכורה שלו משנת 1992, זה רק אור הירח.

## רקע
השיר נכתב בהשראת תקרית אישית שאירעה לגפן - בלילה אחד, לאחר שהשתכר בבר "זנזיבר" בתל אביב, נתקל בחבורת חיילים, בה התגרה. בין הצדדים התפתח עימות סביב נושאי סרבנות ומצפון, במהלכו הוכה גפן. בדרך חזרה לביתו עלתה בראשו השורה הפותחת את השיר, .

בשורה  מוזכר אושיק, הברמן שעבד בבר בעת הוויכוח בין גפן והחיילים. בנוסף, מציין גפן לאורך השיר בחורה בה חשק באותה תקופה, בין השאר בשורות  ו. לרוב, נוטים לחשוב כי מדובר בבת זוגו לשעבר קארין אופיר, אודותיה כתב שירים נוספים, כמו "בית נבנה" ו"אל תדאג", אך למעשה מדובר בבחורה אחרת.

## מחלוקות
בשיר זה מזכיר גפן את העובדה שלא שירת בצה"ל () ואת סלידתו מהדת ().

## משתתפים

* אביב גפן - זמרה, פסנתר, סינתיסייזר, עיבוד

### התעויוט

* הראל בן עמי - גיטרה
* עודד שחר - תופים

### משתתפים נוספים

* משה לוי - גיטרה בס, עיבוד
* דני שטג - קולות רקע
* חיים שמש - הפקה
* ליאור טבת - הקלטה, מיקס

## הערות שוליים

קטגוריה:שירי אביב גפן
קטגוריה:שירי 1992
קטגוריה:סינגלים בהוצאת הד ארצי
קטגוריה:שירים על הצבא
קטגוריה:שירים על אלכוהול
קטגוריה:שירים על געגוע
קטגוריה:שירים ביקורתיים על הדת
קטגוריה:שירים על אלימות
קטגוריה:שירים שנכתבו בגיל הנעורים
קטגוריה:שירים שהופקו על ידי משה לוי
קטגוריה:שירים שנכתבו על ידי אביב גפן
קטגוריה:שירים שהולחנו על ידי אביב גפן
קטגוריה:שירים בעברית
קטגוריה:צה"ל בתרבות ובאמנות
אגמון עם טולצ'ינסקי

**אגמון עם טולצ'ינסקי** הוא משרד עורכי דין ישראלי עם 4 סניפים – ירושלים, תל אביב, באר שבע וסידני, אוסטרליה. המשרד נוסד בשנת 1985 על ידי ד"ר מישאל חשין, לימים שופט בית המשפט העליון ועו"ד צבי אגמון. נכון לשנת 2025, במשרד מועסקים 312 עובדים, כולל 201 עורכי דין, מתוכם 83 שותפים ו-40 מתמחים.

## תחומי התמחות
המשרד מתמחה במגוון תחומי המשפט האזרחי-מסחרי, וביניהם
ליטיגציה, ניירות ערך ושוק ההון, תכנון ובנייה, נדל"ן, אנרגיה, הגבלים עסקיים, מימון ובנקאות, תובענות ייצוגיות, משפט מנהלי, מיזוגים ורכישות, משק החשמל ואנרגיה מתחדשת, משפט מסחרי, גישורים ובוררויות, היי-טק טכנולוגיה והון סיכון, בריאות וביוטכנולוגיה, רגולציה ותוכניות אכיפה, חדלות פירעון, איכות הסביבה, דיני עבודה, תשתיות ופרויקטים, בינה מלאכותית, דיני פרטיות וסייבר.

## היסטוריה
משרד אגמון ושות' הוקם לפני כ-40 שנה. עו"ד אגמון עמד בראש המשרד מיום שד"ר חשין מונה לכהן כשופט בית המשפט העליון.
משרד אגמון עם טולצ'ינסקי הוא תוצר של שני מיזוגים משמעותיים לאורך השנים. בשנת 2012, התמזג משרד אגמון ושות' עם משרד רוזנברג, הכהן, גודארד, אפרת ושות'. המשרד אשר הוקם בשנת 2000 על ידי עורכי הדין אורי רוזנברג, דן הכהן ועדי אפרת, התמחה בדיני תאגידים, שוק ההון, מימון, ניירות ערך ואנרגיה. בשנת 2020, אגמון עם טולצ'ינסקי פתח משרד רביעי בסידני, אוסטרליה. בשנת 2023 התמזג משרד אגמון רוזנברג הכהן ושות' עם המשרד הוותיק טולצ'ינסקי מרציאנו כהן לויצקי ושות'. משרד טולצ'ינסקי מרציאנו כהן לויצקי ושות' הוקם בשנת 1995 והוא התמחה בייצוג בעסקאות מסחריות מורכבות ורחבות היקף של תאגידים מובילים בישראל ובעולם בתחומי ההיי-טק והביוטק, לרבות מיזוגים ורכישות, בנוסף לנדל"ן ודיני עבודה.

## דירוגים והוקרות
משרד עורכי הדין אגמון עם טולצ'ינסקי מדורג החל משנת 2004 על ידי המדריך Chambers and Partners, כאחד מהמובילים בסקטור המשפטי בישראל. נכון לשנת 2025, המדריך מציין את המשרד ב-12 תחומים בולטים, לצד 18 עורכי דין בכירים אשר נבחרו על ידו.

בשנים 2020–2021, המשרד דורג במקום ה-10, על ידי BDI, ובשנים 2023–2025, המשרד דורג במקום ה-11, בין משרדי עורכי הדין המובילים בישראל של Duns100.

נכון לשנת 2024, המשרד מדורג במדריך הבין-לאומי היוקרתי Legal 500, ב-14 תחומים שונים, לצד ציון של 29 עורכי דין מובילים מהמשרד הזוכים לציון לשבח.
בנוסף, המשרד דורג ב-7 קטגוריות על ידי הדירוג הבין-לאומי IFLR 1000, לצד 14 עורכי דין נבחרים.

בשנת 2018 ובשנת 2025, זכה המשרד בתואר "משרד השנה בישראל" מטעם מדריך הדירוג הבין-לאומי היוקרתי IFLR1000. בשנת 2020 זכה המשרד באות הגיוון בעסקים ע"ש דב לאוטמן, על בסיס הובלת פרויקט גיוון תעסוקתי מערכתי. בשנת 2021 וכן בשנת 2023 הוכרז המשרד כמשרד השנה בישראל בקידום נשים במשפט על ידי מדריך הדירוג הבין-לאומי IFLR1000. בשנת 2022 וכן בשנת 2024 הוכרז המשרד בין המשרדים המובילים בישראל בפעילות פרו בונו ותרומה לקהילה על ידי מדריך הדירוג דן אנד ברדסטריט.

## קישורים חיצוניים
* 

## הערות שוליים

קטגוריה:משרדי עורכי דין בישראל
קטגוריה:שותפויות ישראליות
נהר זורם ביניהם

**נהר זורם ביניהם** (אנגלית: A River Runs Through It) הוא סרט דרמה תקופתית בבימויו של רוברט רדפורד. הסרט הוצג בפסטיבל הסרטים הבין-לאומי בטורונטו.

## עלילה
נורמן ופול הם שני אחים שגדלו במיזולה שבמונטנה, מאביהם הם רכשו את האהבה לדייג, והם התחנכו על ידיו בחינוך ביתי. נורמן הולך ללמוד בדארטמות' קולג', בתקופת היובש הוא חוזר למקום הולדתו ומגלה שפול נהיה לדייג מיומן ועיתונאי.

## קישורים חיצוניים

קטגוריה:סרטי 1992
קטגוריה:סרטים בבימויו של רוברט רדפורד
פילו פארנסוורת'

**פילו טיילור פארנסוורת**' (באנגלית **Philo Taylor Farnsworth**; 19 באוגוסט 1906 – 11 במרץ 1971) היה ממציא אמריקאי. הטלוויזיה האלקטרונית הראשונה הוצגה והומצאה על ידיו  בשנת 1927.

## קישורים חיצוניים

* 

קטגוריה:ממציאים אמריקאים
גילברט היצ'קוק

**גילברט מונל היצ'קוק** (באנגלית: **Gilbert Monell Hitchcock**; 18 בספטמבר 1859 – 3 בפברואר 1934) היה חבר בית הנבחרים וסנאטור מטעם נברסקה, וכן מייסד עיתון Omaha World-Herald.

## ביוגרפיה
היצ'קוק נולד ב-18 בספטמבר 1859 באומהה שבנברסקה, והיה בנו של הסנאטור פיניאס היצ'קוק. הוא התחנך בבתי הספר הציבוריים של אומהה ולמד גם בגימנסיה בבאדן-באדן שבגרמניה. בשנת 1881 סיים את לימודיו במחלקה למשפטים של אוניברסיטת מישיגן באן ארבור. לאחר מכן הוסמך לעריכת דין והחל לעסוק במקצוע באומהה (1882). הוא עסק בעריכת דין עד 1885, אז ייסד וערך את Omaha Evening World. כעבור ארבע שנים רכש את Nebraska Morning Herald ואיחד את שניהם ל-Omaha World-Herald, במהדורות בוקר וערב.

ב־30 באוגוסט 1883 נישא לג'סי קראונס, בתו של שופט בית המשפט העליון של נברסקה ולימים מושל המדינה, . היא נפטרה ב־8 במאי 1925, וב־1 ביוני 1927 נישא בשנית למרתה האריס מממפיס שבטנסי.

משפחתו הייתה מסורתית רפובליקנית, אך היצ'קוק שבר את המסורת והצטרף למפלגה הדמוקרטית, בעקבות נושאים חקלאיים והנהגתו של עמיתו מנברסקה, ויליאם ג'נינגס ברייאן.

בשנת 1898 התמודד מטעם הדמוקרטים לבית הנבחרים אך נכשל. ב־1902 התמודד שוב ונבחר, וכיהן מ־1903 עד 1905. בבחירות שלאחר מכן (1904) הפסיד, אך שב ונבחר ב־1906 וכיהן שתי כהונות נוספות עד 1911.

ב־1910 לא התמודד מחדש לבית הנבחרים, אלא בחר להתמודד לסנאט. ב־18 בינואר 1911 נבחר לסנאטור על ידי בית המחוקקים של נברסקה, והיה לדמוקרט הראשון שנבחר או כיהן כסנאטור מטעם המדינה. הוא נבחר מחדש ב־1916, והפך לאדם הראשון מנברסקה שנבחר לסנאט בבחירות ישירות לאחר אשרור התיקון ה־17 לחוקה. במהלך כהונתו שימש כיו"ר ועדת הפיליפינים (1913–1918), ועדת יחסי החוץ (1918–1919), וועדת שמורות היערות והגנת חיות הבר (1919–1921). כיו"ר ועדת יחסי החוץ היה מתומכיו הבולטים של חבר הלאומים ושל חוזה ורסאי.

ב־1922 הפסיד בהתמודדות על כהונה שלישית בסנאט לרפובליקני רוברט ב. האוול. לאחר פרישתו מהסנאט שב לעבודה בעיתון. ב־1930 ניסה לשוב לסנאט אך הובס בפער גדול בידי הסנאטור המכהן ג'ורג' נוריס. בשנת 1933 פרש מעסקים ועבר לוושינגטון די. סי., שם נפטר ב־3 בפברואר 1934. הוא נקבר בבית העלמין Forest Lawn Memorial Park באומהה.

על שמו נקראו בית הספר היסודי Gilbert M. Hitchcock ו-Hitchcock Park באומהה.

לאחר מותו ניהל את העיתון חתנו הנרי דורלי, בעלה של בתו מרגרט.

אוספי מכתביו שמורים בספריית הקונגרס ובחברה ההיסטורית של נברסקה. בשנת 1984 הוכנס ל"היכל התהילה של נברסקה".

## קישורים חיצוניים

* 
* 

קטגוריה:אמריקאים ילידי נברסקה
קטגוריה:אומהה: אישים
קטגוריה:בוגרי בית הספר למשפטים באוניברסיטת מישיגן
קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1859
קטגוריה:אמריקאים שנפטרו ב-1934
מונרו הייוורד

**מונרו ליילנד הייוורד** (באנגלית: **Monroe Leland Hayward**; 22 בדצמבר 1840 – 5 בדצמבר 1899) היה פוליטיקאי אמריקאי מנברסקה. בשנת 1899 נבחר לסנאט של ארצות הברית מטעם נברסקה, אך מת לפני שנשבע אמונים ולכן לא הספיק לכהן בפועל.

## ביוגרפיה
הייוארד נולד ב-22 בדצמבר 1840 בעיירה וילסבורו שבניו יורק. במלחמת האזרחים האמריקאית שירת ברגימנט הרגלים ה־22 של מתנדבי ניו יורק וברגימנט הפרשים ה־5 של מתנדבי ניו יורק. בשנת 1865 השלים את לימודיו במוסד הפנימייה Fort Edward Collegiate Institute שבניו יורק. לאחר מכן למד משפטים בווייטווטר שבוויסקונסין, התקבל ללשכת עורכי הדין ב־1867, והחל לעסוק בעריכת דין בעיר נברסקה סיטי שבנברסקה. בשנת 1873 היה חבר בוועידת החוקה של נברסקה, וב־1886 מונה לשופט בבית המשפט המחוזי של נברסקה.

ב־8 במרץ 1899 נבחר מטעם המפלגה הרפובליקנית לסנאט של ארצות הברית, כדי למלא את המושב שהחל רשמית ב־4 במרץ אותה שנה. הבחירה נדחתה משום שבית המחוקקים של נברסקה לא הצליח לבחור סנאטור בזמן. עם זאת, הייוורד לא הספיק להישבע אמונים – גם משום שמצב בריאותו הידרדר מיד לאחר הבחירה, וגם משום שהסנאט היה בפגרה. הוא מת בעיר נברסקה סיטי ב־5 בדצמבר 1899, בעודו בתרדמת, ונקבר בבית העלמין ויוקה (Wyuka).

באותה עת ציינו עיתונים כי אף שהייוורד היה רפובליקני, מושל נברסקה שהיה אחראי למינוי מחליף –  – השתייך למפלגה הפופוליסטית, ולכן מינה את ויליאם ו. אלן חבר המפלגה הפופוליסטית לסנאט. העיתון The Courier כתב אז:

## משפחתו
בנו, קולונל ויליאם הייוורד, פיקד על רגימנט הרגלים ה־369 במלחמת העולם הראשונה – יחידה אפרו־אמריקאית הידועה בכינוי "לוחמי הגיהנום מהארלם" (Harlem Hellfighters). נכדו היה המפיק של ברודוויי ליילנד הייוורד, ונינתו היא השחקנית והסופרת ברוק הייוורד.

## קישורים חיצוניים
* 
* 

קטגוריה:אמריקאים ילידי מדינת ניו יורק
קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1840
קטגוריה:אמריקאים שנפטרו ב-1899
סמל הרפובליקה העממית של לוגנסק

**סמל הרפובליקה העממית של לוגנסק** (LPR) הוא אחד מסמלי המדינה של הפדרציה הרוסית, הסובייקט הפדרלי הלא מוכר בדרך כלל. הרפובליקה העממית של לוגנסק הכריזה על עצמאות מאוקראינה בשנת 2014 ואימצה את סמלה הלאומי באותה שנה, אך זכתה להכרה בין-לאומית מוגבלת בלבד, כשהיא מוכרת רק על ידי רוסיה, סוריה וקוריאה הצפונית וב-2022 הצטרפה לרוסיה.

## היסטוריה
לפני אישור סמל המדינה על ידי רשויות הרפובליקה הבדלנית, שתי גרסאות שימשו כסמלי מדינה זמניים. תחרות לעיצוב סמל חדש נערכה ב-15 במאי 2014. סמל המדינה הרשמי אושר ב-29 באוקטובר 2014.
* מאפריל עד מאי 2014 – נשר דו-ראשי עם סמל לוגנסק ושני ראשים מוצלבים מתחתיו (לפעמים ללא ראשים); מתואר גם על הדגל הראשון של הרפובליקה הפדרלית של לוגנסק.
* מיוני עד אוקטובר 2014 – סמל אוקראינה של אזור ללוגנסק עם כמה שינויים (צבעי הדגל האוקראיני הוחלפו בסרט של ג'ורג ' הקדוש, והטקסט שמתחת למגן הוא "רפובליקת העם של לוגנסק".

## קישורים חיצוניים

קטגוריה:הרפובליקה העממית של לוגנסק
אל תחזרי

"**אל תחזרי**" היה דואט של הזמרים הישראלים אייל גולן ועדן בן זקן, שיצא לאור ב-26 באוגוסט 2025, והוסר משירותי הסטרימינג לאחר שנטען כי נגנב משיר של זמר אזרי. את השיר כתב והלחין ששון איפרם שאולוב, ועל העיבוד וההפקה המוזיקלית הופקדו משה בן אברהם ואופק יקותיאל.

## רקע
"אל תחזרי" היה שיתוף הפעולה השני של גולן ובן זקן, לאחר הדואט המשותף "אלף כוכבים" שיצא ב-2022. הדואט הוקלט והופץ בקיץ 2025, ובקליפ שלו השתתפו רומי פרנקל ולוטם מדמוני, שניהם משתתפי תוכנית הריאליטי "רוקדים עם כוכבים".

השיר עוסק בפרידה בין בני זוג ומתאר את נקודת המבט של כל אחד מהם כלפי סיום הקשר. הטקסט של גולן מבטא תחושת כאב ותחושת סופיות, תוך בקשה נחרצת מהצד השני שלא לחזור: "לא רציתי לאכזב, להגיד לך שנגמר, והלב שלי כואב כל פעם שאת מגיעה". בן זקן, לעומת זאת, מציגה עמדה של אכזבה מהיעדר מחויבות מצדו: "איך עוזבים בלי לראות את הדרך חזרה? סתם בחרת לוותר, אתה לא בנוי לאהבה".

המבנה הלירי כולל חילופי קטעים בין קולותיהם של גולן ובן זקן, המדגישים את הפער הרגשי והנרטיבי בין הדמויות. השיר משלב פזמון משותף החוזר פעמיים ובו הדגשה על חוסר האפשרות לסליחה ועל סגירת הדלת באופן סופי: "אל תחזרי אין לך לאן / גם האור בחושך נעלם / אם תבקשי גם אלף לילות / לא יסלחו לך על כל הדמעות".

## מחלוקת
בספטמבר 2025, ימים ספורים לאחר יציאת השיר, פורסם ב"מאקו" כי היוצר האזרי נורי סרינלנדיריצ'י טען ש"אל תחזרי" מבוסס על שירו "GOZLEYIREM" שיצא לפני כעשור. סרינלנדיריצ'י דרש להסיר את השיר מהפלטפורמות הדיגיטליות בתוך שבוע. מטעמו של שאולוב נמסר כי הוא "שואב השראה ממוזיקה מכל העולם" ושהוא "גדל והתחנך על מגוון סגנונות שמשפיעים עליו מוזיקלית".

בהמשך דווח כי השיר הוסר תחילה מיוטיוב, ולאחר מכן גם משירותי הסטרימינג אפל מיוזיק וספוטיפיי. לפי גיל משעלי, הוחלט לגנוז את השיר ולא להחזירו לפלטפורמות. בכך הסתיימה הפצתו של "אל תחזרי" זמן קצר לאחר צאתו, והוא אינו זמין כיום להאזנה.

## ביקורות
יוסי חרסונסקי תיאר את "אל תחזרי" כיצירה המשלבת שיקולים אמנותיים עם מניעים מסחריים מובהקים, וציין כי חיבור בין שני כוכבים בז'אנר הים-תיכוני מייצר אירוע תקשורתי רב עוצמה. לדבריו, שיתוף פעולה מסוג זה מהווה כלי שיווקי שתכליתו מקסום חשיפה, אך לצד זאת מאפשר גם מפגש ייחודי בין שני קולות השייכים לעולמות רגשיים שונים. הוא הדגיש כי השיר מציג שיח בין גבר לאישה על רקע סיום קשר, ומתאפיין בסגנון בלדתי המשלב כאב, טענות וגעגוע.

חרסונסקי ציין כי הדינמיקה בין הקולות יוצרת דו-שיח טעון רגשית: גולן מציג את עצמו כפגוע ומנוצל, בעוד בן זקן משיבה בתחושת בגידה ואכזבה. לדבריו, העיבוד מתבסס על מרכיבים מזרחיים מוכרים כגון פתיח מכלי מיתר ומלודיה מסורתית, ובכך עונה על ציפיות קהל היעד. עם זאת, הוא ציין כי הבחירה בעיבוד קלישאתי יחסית ממקמת את היצירה במרחב צפוי.

## מיקומי שיא

## קישורים חיצוניים

## הערות שוליים

קטגוריה:שירי אייל גולן
קטגוריה:שירי עדן בן זקן
קטגוריה:דואטים
קטגוריה:שירים בעברית
קטגוריה:שירים שהופקו על ידי משה בן אברהם
קטגוריה:שירים שהופקו על ידי אופק יקותיאל
רוברט ב. האוול

**רוברט ביצ'ר האוול** (באנגלית: **Robert Beecher Howell**; 21 בינואר 1864 – 11 במרץ 1933) היה פוליטיקאי אמריקאי.

## ביוגרפיה
האוול נולד ב-21 בינואר 1864 בעיר אדריאן שבמישיגן. בשנת 1885 השלים את לימודיו באקדמיה הימית של ארצות הברית באנאפוליס שבמרילנד. לאחר מכן למד בבית הספר למשפטים של אוניברסיטת דטרויט מרסי. בשנת 1888 עבר לאומהה שבנברסקה, מטעמי בריאות.

כחבר המפלגה הרפובליקנית הפרוגרסיבית בנברסקה, כיהן תחילה כמהנדס המדינה (1895–1896), ולאחר מכן מהנדס העיר אומהה (1896–1897). במלחמת ארצות הברית–ספרד שירת כלוטננט בצי ארצות הברית. בשנים 1902–1904 כיהן כסנאטור בבית המחוקקים של נברסקה. משנת 1904 ועד 1923 כיהן במועצת המים של אומהה ולאחר מכן ברשות השירותים המטרופוליטניים, שבה עמד בראש המוסד בשנים 1912–1923. בנוסף נבחר כחבר הוועדה הרפובליקנית הלאומית בשנים 1912, 1916 ו־1920.

ב־1914 התמודד ללא הצלחה על תפקיד מושל נברסקה. בשנים 1917–1923 שירת כלוטננט בכוח המילואים של הצי האמריקאי. בשנת 1921 מונה ליושב ראש ועדת הרדיו של מחלקת הדואר של ארצות הברית.

בשנת 1922 נבחר לסנאט של ארצות הברית מטעם נברסקה וכיהן בתפקיד עד מותו ב־11 במרץ 1933. במהלך כהונתו שימש יושב ראש ועדת התביעות (1927–1933).

הוא היה נשוי לאליס סי. האוול.

## קישורים חיצוניים

* 
* 

קטגוריה:אמריקאים ילידי מישיגן
קטגוריה:בוגרי האקדמיה הימית של ארצות הברית
קטגוריה:בוגרי אוניברסיטת דטרויט מרסי
קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1864
קטגוריה:אמריקאים שנפטרו ב-1933
אבא אבא אבא

"**אבא אבא אבא**" הוא שיר של הזמר-יוצר הישראלי משה כורסיה, שיצא כסינגל ב-2 בספטמבר 2025. את השיר כתב כורסיה בשיתוף מאור שושן, ועל ההפקה והעיבוד המוזיקלי הופקד מתן דרור.

## רקע ויצירה
השיר נוצר בתקופה שבה כורסיה תיאר את עצמו כמרוחק מבחינה רוחנית, למרות הצלחותיו המקצועיות. לדבריו, חש פחד להצהיר בפומבי על אמונתו הדתית, מתוך חשש שהדבר יפגע בקבלתו במיינסטרים ובתחושת השייכות התרבותית. הוא הסביר כי בתקופה זו הרגיש שהוא "עסוק", "מגשים חלום", אך גם מתרחק ממקורות זהותו, וחווה קונפליקט בין הצורך בהצלחה חיצונית לבין רצון לשוב לשורשים הרוחניים שלו.

כתיבת השיר נועדה לשמש עבורו תהליך של חשבון נפש והתקרבות מחודשת, והוא תיאר את חוויית היצירה כבקשה מחודשת לאמונה ולחיבור עם "האבא שבשמיים". הכינוי "אבא" חוזר בשיר כקריאה אישית ואינטימית, המעגנת את הטקסט במסגרת של שיח בין אדם לאלוהיו. בכך ביקש כורסיה להציג את שירו כשיר תפילה עכשווי הפונה לא רק למאזינים דתיים, אלא גם לכל אדם המתלבט בין זהותו האישית לבין ציפיות החברה הסובבת.

## ביקורות
המבקר יוסי חרסונסקי תיאר את "אבא אבא אבא" כשיר תשובה אישי המשלב בין רגש עז לחשבון נפש רוחני, וראה בו ביטוי מובהק לרוח הימים הנוראים. לדבריו, כורסיה אינו מציג דמות של חוזר בתשובה מהולל אלא של אדם מותש ושבור, המתבונן פנימה ומבקש קשר מחודש עם האל. חרסונסקי עמד על כך שהשיר נכתב מתוך שברון לב, חרטה וכמיהה לחיבור, וכי לשונו המדוברת והיומיומית מצליחה להעביר עומק רגשי ותאולוגי גם ללא שימוש בשפה פיוטית גבוהה.

עוד ציין חרסונסקי כי הדימויים שבשיר, "ברחתי כמו פרפר לאש", "נמאס לי כבר עוד לנחש, תזכיר לי למה באתי", מצביעים על חוויית אובדן דרך, בלבול וייאוש, המתורגמים לקריאה עזה לשוב אל "האבא". לטענתו, הקריאה המשולשת "אבא אבא אבא" בפזמון מדגישה את עוצמת הגעגוע ואת הבקשה לקרבה, ומעניקה לשיר גוון של תפילה המונית, גם על רקע ההפקה האלקטרונית העכשווית השומרת על אווירת מצוקה ותחינה. בכך ראה בשיר חיבור בין עולמות הפופ המודרני לבין מסורת שירי התשובה היהודיים.

## מיקומי שיא

## הערות שוליים

קטגוריה:שירים בעברית
קטגוריה:שירי משה כורסיה
קטגוריה:שירים שהולחנו על ידי מאור שושן
קטגוריה:שירים שהופקו על ידי מתן דרור
קטגוריה:שירים על אלוהים
עוף מוזר (שיר של פאר טסי)

"**עוף מוזר**" הוא שיר של הזמר-יוצר הישראלי פאר טסי, שיצא ב-28 ביוני 2025 כרצועה ה-21 באלבומו התשיעי "רדיו שטח 3". את השיר ביצע טסי בליווי הפקה מוזיקלית של הצמד טל "טליסמאן" בן נון וגלעד מרקוביץ'.

## רקע והפקה
מטרת השיר הייתה לשלב בין חוויות אישיות מחייו של טסי לבין עיבוד מוזיקלי עדכני השואב מהפופ הישראלי והעולמי גם יחד. טסי, שהשתתף בכתיבת השיר, ביקש להציג בו את עולמו הפנימי ואת תחושת השונות והניכור שחווה לאורך דרכו המוזיקלית, ולעמת את דמותו הציבורית המוכרת עם תחושת בדידות פנימית.

## ניתוח מוזיקלי
מבחינה מוזיקלית, "עוף מוזר" נשען על קצב פופ אלקטרוני המשלב מקצבים מהירים עם קו בס בולט, היוצרים תחושת תנועה מתמדת. התנועה המוזיקלית הזו תומכת בתוכן המילים, המתארות חיים שחולפים במהירות ובתחושת בדידות המתקיימת בתוך תנועה מתמשכת. הצליל הקצבי משמש כניגוד לחוויה הפנימית של הילד, ומדגיש את הפער בין המתרחש סביבו לבין עולמו הפנימי.

המלודיה של השיר פשוטה וחוזרת על עצמה, בעיקר בפזמון, מה שמחזק את התחושה של רוטינה יומיומית ושל חזרה על אותן תחושות. החזרתיות תואמת את המסר של קבלה עצמית — קבלת החיים כפי שהם, ללא רצון לשנותם. כלי הסינתיסייזר והרקע האלקטרוני העדין יוצרים מעטפת רכה לשירה של טסי, המועברת בטון מאופק אך רגשי. השילוב הזה מייצר תחושה של אינטימיות בתוך סביבה סואנת ומדגיש את המסר של קבלה עצמית והתמודדות עם שונות.

## מיקומי שיא

## הערות שוליים

קטגוריה:שירי פאר טסי
קטגוריה:שירים בעברית
קטגוריה:שירים שנכתבו על ידי גלעד מרקוביץ'
קטגוריה:שירים שנכתבו על ידי פאר טסי
קטגוריה:שירים שנכתבו על ידי טליסמאן
קטגוריה:שירים שהולחנו על ידי גלעד מרקוביץ'
קטגוריה:שירים שהולחנו על ידי טליסמאן
קטגוריה:שירים על בעלי כנף
קטגוריה:סינגלים שהגיעו למקום הראשון בהיטליסט
קטגוריה:סינגלים שהגיעו למקום הראשון בעשירייה
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד העברי של מדיה פורסט
ג'סמין ג'ונס

**ג'סמין ג'ונס** (באנגלית: **Jasmine Jones**; נולדה ב־30 בנובמבר 2001) היא אתלטית אמריקאית, סגנית אלופת העולם (טוקיו 2025) ובעלת התוצאה החמישית בטיבה בכל הזמנים בריצת 400 מטר משוכות.

## ביוגרפיה
ג'ונס נולדה וגדלה באטלנטה, ג'ורג'יה. בתם של ג'ואנה קוקס ג'ונס, אצנית במכללות והנרי ג'ונס, שחקן פוטבול ב-NFL בבאפלו בילס (1991–2000). 

### 2024
באליפות ארצות הברית באולם שנערכה באלבקרקי, ניו מקסיקו בפברואר 2024 היא זכתה במדליית כסף בריצת 60 מטר משוכות בתוצאה של 7.78 שניות, אחרי טיה ג'ונס (7.68 שניות) ולפני מסאי ראסל (7.80 שניות).

באליפות המכללות שנערכה ביוג'ין, אורגון בתחילת יוני היא זכתה במדליית זהב בריצת 400 מטר משוכות בשיא אישי חדש של 53.15 שניות. 

במבחנים האמריקאים לאולימפיאדת פריז שנערכו ביוג'ין בסוף יוני היא סיימה במקום שלישי בשיא אישי חדש של 52.77 שניות, אחרי סידני מקלוכלין-לברוני שקבעה שיא עולם חדש של 50.65 שניות ואנה קוקרל (52.64 שניות). במשחקים האולימפיים עצמם שנערכו ב-8 באוגוסט היא סיימה במקום רביעי בריצת 400 מטר משוכות בשיא אישי חדש של 52.29 שניות, 14 מאיות ממדליית ארד ודורגה במקום חמישי בכל הזמנים.

### 2025
#### סגנית אלופת עולם
באליפות העולם שנערכה בטוקיו, יפן בספטמבר היא זכתה במדליית כסף בריצת 400 מטר משוכות בשיא איש חדש של 52.08 שניות, אחרי פמקה בול (51.54 שניות) ולפני אמה זאפלטלובה מסלובקיה (53.00 שניות).

## שיאים אישיים
### אצטדיון
* ריצת 60 מטר משוכות: 7.77 שניות (2024)
* ריצת 100 מטר משוכות: 12.64 שניות (2024)
* ריצת 400 מטר משוכות: 52.08 שניות (2025)

## קישורים חיצוניים

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:רצות משוכות אמריקאיות
קטגוריה:אתלטיות אולימפיות אמריקאיות
קטגוריה:אתלטיות אפרו-אמריקאיות
קטגוריה:אתלטיות אמריקאיות באולימפיאדת פריז (2024)
קטגוריה:ג'ורג'יה: אתלטים
קטגוריה:אמריקאיות שנולדו ב-2001
קטגוריה:אמריקאים שנולדו ב-2001
קרב בולניסי

**קרב בּוֹלנִיסִי** (בגאורגית: **ბოლნისის ბრძოლა**) קרב בין התרחש בשנת 1228 ליד בולניסי ממלכת גאורגיה בראשות אָווָאג מחָרגרדזֶלִי  לבין ג'לאל א-דין מנכּוברני , הסולטן האחרון של האימפריה הח'ווארזמית. ג'לאל א-דין מנכּוברני שגורש מממלכתו על ידי האימפריה המונגולית פלש לגאורגיה וניסה לכבוש מחדש שטחים שאבדו.

## רקע
המפגש הראשון של ג'לאל א-דין עם ממלכת גאורגיה התרחש בשנת 1225, כאשר צבאו הנחיל תבוסה מוחצת לגאורגים בקרב גארני, והביא לסיום תקופת הזוהר של גאורגיה בימי הביניים. שנה לאחר מכן, ג'לאל א-דין צעד לטביליסי, ואילץ את המלכה רוסודן, מלכת גאורגיה ואת חצרה להימלט. הכוחות הגאורגים, שנותרו להגן על הבירה, המשיכו לגלות התנגדות עיקשת, אך ב-9 במרץ 1226 כוחותיו של ג'לאל פרצו לבסוף לעיר בסיוע מוסלמים (פרסים) מקומיים שחיו בעיר ופתחו פניהם את שעיר העיר. החיילים הח'ווארזמיים המנצחים בזזו את טביליסי וטבחו באוכלוסייה הנוצרית.

כאשר ג'לאל נכשל בכיבוש אהלט , הגאורגים כבשו מחדש את טביליסי לזמן קצר, אך עם שובו של ג'לאל בשנת 1227, בחר חיל המצב הקטן להעלות את העיר באש בעצמו. המלכה רוסודאן נשארה בכותאיסי.

## הקרב
בשנת 1228 כוחות מונגולים תקפו שוב ושוב את ג'לאל א-דין בפרס: הח'ווארזים נאלצו לסגת. ג'לאל א-דין התחנן בפני הח'ליף של בגדד ואפילו בפני השליט הנצור של אהלט  לעזרה. הגאורגים בראשות אוואג הקימו קואליציה נגד ג'לאל א-דין שכללה גאורגים "משני צידי הרי ליחי", קיפצ'קים, אלאנים ונאחים , שהתאספו בארמון נָצַ'רמַאגֶווִי ; 40,000 איש, שלא היו מוכנים לקרב, פנו דרומה לבולניסי שם חיכו כוחותיו של ג'לאל א-דין. כוח קיפצ'אקי גדול, שהיה חלק מהצבא הגאורגי, נצפה על ידי הפרסים כשהניפו את דגלי הקיפצ'קים. הסולטן שלח שליח בשם קושקאר אל הקיפצ'קים עם כיכר לחם ומלח. השליח הזכיר לקיפצ'קים אירוע מתקופת אביו של הסולטן, שבו הם היו משועבדים ומושפלים, והסולטן שחרר אותם. הוא הציע להם בנוסף גם תמריצים אם לא יילחמו. כתוצאה ממסר זה, הכוחות הקיפצ'קים נסוגו ונטשו את שדה הקרב. נסיגתם הובילה ככל הנראה לתבוסה גאורגית. כתוצאה מכך, קרב בולניסי היה אסון נוסף. שטחים נרחבים מגאורגיה נהרסו. בשנת 1230, ג'לאל א-דין, לאחר הצליח להחזיר את כוחו, פנה שוב כנגד אהלט, והפעם הצית את העיר.

## קישורים חיצוניים
* ויקטור גוּצ'וּאָה , ბოლნისის ბრძოლა (קרב בולניסי) באנציקלופדיה סכרתוולו , 

## הערות שוליים

קטגוריה:ממלכת גאורגיה: קרבות
קטגוריה:ימי הביניים: קרבות
עוד פעם סטלה עוד פעם דיכאון (שיר)

"**עוד פעם סטלה עוד פעם דיכאון**" הוא שיר של הזמרת הישראלית עדן בן זקן, שיצא ב-2 בספטמבר 2025 כרצועה הפותחת של אלבום האולפן התשיעי שלה הנושא את אותו השם. את השיר כתב טל קסטיאל, שגם הלחין אותו לצד עדן אטד.

## רקע והפקה
השיר הוקלט כחלק מתהליך עבודה מרוכז על אלבומה התשיעי של בן זקן, שהתרחש במהלך 2024–2025. מטרת האלבום הייתה לשקף תקופה של חיפוש אישי ושינויים בחייה האישיים והמקצועיים של הזמרת. כיוון שהשיר נבחר לפתוח את האלבום, הוא עוצב כרצועה שמציגה את הקו האמנותי של הפרויקט כולו: שילוב של רגש גולמי, טקסטים ישירים, והפקה אלקטרונית עדכנית. הוא נוצר בשיתוף פעולה הדוק בין בן זקן ליוצר טל קסטיאל, שהיה אחראי גם על כתיבת שירים נוספים באלבום.

## תוכן ומילים
מילות השיר עוסקות במחזוריות של חיי לילה סוערים לצד תחושות של ריקנות, עייפות רגשית ושברון לב. הדוברה מתארת מצב של שגרה מתישה הכוללת מסיבות, אלכוהול ושכרות, שמובילות שוב ושוב לתחושת דיכאון ועצב. השם החוזר של השיר, "עוד פעם סטלה עוד פעם דיכאון", ממחיש את המחזוריות החוזרת של החוויה, ואת היעדר היציאה ממנה.

הטקסט שואב ממוטיבים של ניכור עצמי והדחקת רגשות, תוך שילוב בין שפה יומיומית וביטויים עכשוויים לבין תיאורים רגשיים חדים. בכך הוא מציב את השיר כחלק ממגמה רחבה יותר בפופ הישראלי העכשווי, בה אמנים צעירים מתארים באופן ישיר חוויות של עייפות נפשית ובדידות לצד אורח חיים נוצץ כלפי חוץ.

## מיקומי שיא

## הערות שוליים

קטגוריה:שירי עדן בן זקן
קטגוריה:שירים בעברית
וילי צ'אווריה

**וילי צ'אווריה** (באנגלית: **Willy Chavarria**; נולד ביולי 1967) הוא מעצב אופנה אמריקאי, מייסד המותג העצמאי הנושא את שמו. עבודתו משלבת תפירה מוקפדת עם השראה מתרבות הרחוב והצ'יקאנו , והיא מתאפיינת במסרים פוליטיים וחברתיים ברורים. צ'אווריה כיהן כסגן נשיא בכיר לעיצוב בקלווין קליין (2001–2024) ונחשב לאחד המעצבים הלטינו-אמריקאים הבכירים בתעשיית האופנה בארצות הברית.

## ביוגרפיה מוקדמת והשכלה
צ'אווריה נולד בפרזנו, קליפורניה, לאב מקסיקני-אמריקאי ולאם ממוצא אירי-אמריקאי. הוריו נישאו לאחר ביטול ההפרדה בבתי הספר בקליפורניה ונאלצו להתמודד עם גזענות בתקופה ההיא. הוא גדל בקהילה חקלאית מהמעמד העובד, חוויה שעיצבה את זהותו כמעצב וכגבר קווירי חום עור בעל הורים מהגרים.

בצעירותו למד עיצוב גרפי ב-Academy of Art University בסן פרנסיסקו, ועבד במקביל במחלקת השילוח של חברת האופנה ג'ו בוקסר. לאחר מכן התקדם לתפקיד מעצב תחתונים בחברה, ובהמשך עבד בראלף לורן, אמריקן איגל אאוטפיטרס ובקלווין קליין.

## קריירה
בג'ו בוקסר למד את יסודות בניית המותג ותפעול עסקי האופנה. בראלף לורן למד תפירה מוקפדת ועיצוב יוקרה. בהמשך כיהן כמנהל קריאייטיב באמריקן איגל אאוטפיטרס, וב-2001 הצטרף לקלווין קליין, שם עבד עד 2024 כסגן נשיא בכיר לעיצוב בגדי גברים.

בספטמבר 2015 השיק צ'אווריה את המותג העצמאי שלו. הקולקציות מתאפיינות בשילוב פוליטיקה, זהות אתנית ומגדר, ומציבות דוגמנים חומים, אפרו-לטינים וקווירים על המסלול כחלק מהצהרה של הכלה ושוויון: קולקציית אביב/קיץ 2018 הוצגה במועדון Eagle בניו יורק וכללה מוטיבים של דת, תרבות צ'יקאנו וסצנת הלד'ר. קולקציית אביב/קיץ 2019 יצרה שיתוף פעולה עם מותג הספורט *Hummel* וכללה אזכורים לאופנת רחוב ניו יורקית משנות ה-90. פריטים מהקולקציה הוצגו במוזיאון המטרופוליטן בניו יורק. קולקציית סתיו 2020 ("Eulogy") נעשתה כולה מחומרים ממוחזרים ועסקה במשבר הסביבתי. קולקציית אביב 2022 שילבה סילואטות מוגדלות ומוטיבים מתרבות הצ'יקאנו. קולקציית אביב/קיץ 2024 זכתה לשבחים בינלאומיים על שילוב בין אלגנטיות לרגש חברתי. קולקציית אביב/קיץ 2025 ("América") עסקה בכבוד לעובדים ולמאבקים אזרחיים, והוצגה לצד עותקים של חוקת ארצות הברית וסמלי איגוד ה-ACLU.

בינואר 2025 ערך צ'אווריה את הופעת הבכורה שלו בשבוע האופנה בפריז עם קולקציית *Tarantula*, לציון עשור למותג. התצוגה התקיימה בקתדרלה האמריקאית בפריז וכללה מוטיבים של דת, רוחניות, קוויריות ומעמד פועלים.

בשנת 2023 ספג ביקורת על שימוש בעיצוב מתוך מגזין *Teen Angel* ללא קרדיט, וב-2025 עורר סערה במקסיקו בעקבות עיצוב סנדל "הוארצ'ה" בשיתוף אדידס.

בשנת 2025 נכלל ברשימת טיים 100 של מגזין טיים.

## אסתטיקה וסגנון
עיצוביו של צ'אווריה שואבים השראה מתרבות הצ'יקאנו, מתנועות זכויות האזרח, מהרחוב הניו יורקי ומהמוזיקה של סצנת ההאוס בשנות ה-90. הוא ידוע בגזרות רחבות, שילוב צבעים עזים, שימוש בליהוק רחוב ובטשטוש גבולות מגדריים. פריטי המותג נושאים לעיתים קרובות תגיות עם הכיתוב "Capitalism is Heartless" (בעברית: "קפיטליזם הוא חסר לב").

## חיים אישיים
צ'אווריה חי בגלוי כהומוסקסואל.

## קישורים חיצוניים
* 

## הערות שוליים

קטגוריה:אמריקאים ילידי קליפורניה
קטגוריה:פרזנו: אישים
קטגוריה:מעצבי אופנה אמריקאים
קטגוריה:להט"בים אמריקאים
קטגוריה:אמריקאים ממוצא אירי
קטגוריה:אמריקאים ממוצא מקסיקני
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1967
בריאן לוול

**בריאן לוול** (באנגלית: **Bryan Levell**; נולד ב-23 בדצמבר 2003) הוא אתלט ג'מייקני, זוכה מדליית ארד באליפות עולם (טוקיו 2025) בריצת 200 מטר.

## ביוגרפיה
### 2021
באליפות העולם עד גיל 20 שנערכה בניירובי שבקניה באוגוסט זכה במדליית כסף בריצת שליחים 4x100 מטר בשיא אזורי חדש של 38.61 שניות.

### 2022
באליפות העולם עד גיל 20 שנערכה בקאלי שבקולומביה באוגוסט זכה במדליית כסף בריצת שליחים 4x100 מטר בתוצאה של 39.35 שניות.

### 2024
באולימפיאדת פריז שנערכה ביולי-אוגוסט סיים במקום 23 בריצת 200 מטר בתוצאה של 20.93 שניות.

### 2025
#### מדליית ארד באליפות עולם
באליפות העולם שנערכה בטוקיו שביפן בספטמבר זכה במדליית ארד בריצת 200 מטר בשיא אישי חדש של 19.64 שניות, אחרי נואה ליילס (19.52 שניות) וקני בדנרק (19.58 שניות), שניהם מארצות הברית.

## שיאים אישיים
### אצטדיון
* ריצת 100 מטר: 9.82 שניות (2025)
* ריצת 200 מטר: 19.64 שניות (2025)

## קישורים חיצוניים

## הערות שוליים

קטגוריה:אתלטים ג'מייקנים
קטגוריה:אצנים ג'מייקנים
קטגוריה:אתלטים באולימפיאדת פריז (2024)
קטגוריה:משתתפים ג'מייקנים באולימפיאדת פריז (2024)
קטגוריה:ג'מייקנים שנולדו ב-2003
דיאולוס (היסטוריון)

**דִיאוּלּוֹס** (ביוונית: **Δίυλλος**; חי במאה ה-3 לפסה"נ) היה היסטוריון שכתב היסטוריה אוניברסלית  של השנים 357–296 לפני ספירת הנוצרים.

נראה שחיבורו היה המשך של חיבורו ההיסטורי של אפורוס (חי במאה ה-4 לפסה"נ), והמשך של חיבורו של דיאולוס נכתב על ידי פסאון מפלטאיה (Psaon of Plataea).
החיבור כלל 26 ספרים, אולם רק קטעים מתוכו שרדו.

הן ההיסטוריון דיודורוס סיקולוס והן הביוגרף פלוטרכוס העריכו את דיאולוס כמקור מוסמך.

דיאולוס היה כנראה בנו של פאנודמוס (Phanodemus) האטתידוגרף  (כרוניקן של ההיסטוריה המקומית של אתונה ואטיקה).

## קישורים חיצוניים
* דיאולוס מאתונה: פרגמנטים, באתר attalus.org

קטגוריה:מחברים כותבי יוונית
קטגוריה:היסטוריונים מן העת העתיקה
קטגוריה:יוון העתיקה: אישים
קטגוריה:אישים שחיו במאה ה-3 לפנה"ס
Don't Tease Me with a Good Time

**Don't Tease Me with a Good Time** הוא אלבום האולפן השישי של הזמרת-יוצרת הבריטית, ג'סי ג'יי. האלבום יצא לאור ב-28 בנובמבר 2025, על ידי חברת התקליטים בהוצאה עצמאית ג'סי ג'יי.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ג'סי ג'יי
קטגוריה:אלבומים באנגלית
אורפיאוס (ציור)

**אורפיאוס** הוא ציור שמן על בד משנת 1628 מאת הצייר הפלמי רולנדט סוורי . היצירה מתארת את דמותו של אורפיאוס, המוזיקאי המיתולוגי המופיע ב"מטמורפוזות" של אובידיוס, כשהוא פונה במבטו לעבר הצופה. סוורי הציג אותו מנגן בכינור ולא בלירה, כפי שמופיע במסורת הקלאסית. סביב הדמות נפרש נוף אידילי ומיתולוגי המאוכלס בבעלי חיים רבים, חלקם אקזוטיים וחלקם מקומיים, המתקבצים סביב המוזיקאי ונשבים בקסמו. הציור מתאפיין בצבעים ערפיליים, בצללים עמוקים ובשילוב של מציאותיות עם יסודות דמיוניים, והוא שמור באוסף הגלריה הלאומית בלונדון.

## תיאור היצירה

במרכז הקומפוזיציה מתואר אורפיאוס המנגן בכינור, כשלצדו אריה ולביאה השוכבים ברוגע, תרנגול המנקר בענף ושקנאי אפור־נוצות השרוי כמי בחלום. מאחוריהם תאו מפנה את ראשו לעבר הצלילים ומבהיל את הצבי שלצדו, בעוד יען מציץ מבין הצמחייה.

במרכז הנוף זורם פלג מים שבו משכשכים ברווזים, אווזים וברבורים, ובקרבתם סוס לבן בוהק וגמל המתבוננים לעבר פיל לבן. עגור מפואר בעל כתר נוצות מוצב סמוך למפל קטן, ואילו שועל רובץ בנחת ליד איילים ופרות. חזיר בר חופר בין השיחים וזאב עומד לצד גמל נוסף. מעליהם מתעופפים עופות רבים: אווזים, חסידות גבוהות רגליים ותוכי צבעוני. סוורי שילב את הדמות המיתולוגית בנוף עשיר בחיות מכל הסוגים, והציג אותן כקיום הרמוני בצוותא.

## פרשנות וסמליות

הציור מבוסס על הסיפור המיתולוגי של אורפיאוס, אשר נגינתו כבשה לא רק בני אדם אלא גם חיות, עצים ואף את האלים. סוורי הדגיש את עוצמת המוזיקה באמצעות האווירה המיסטית והצבעים הערפיליים, ובאמצעות יצירת מרחב שבו חיות שונות זו מזו מתקיימות בשלום. בעלי החיים אינם רק עיטור ציורי אלא סמל לאידיאל של הרמוניה בטבע.

מעבר לכך, ניתן לראות בציור אמירה פוליטית: בתקופתו של סוורי נשלטו ארצות השפלה בידי ספרד ונאבקו על עצמאותן. הצגת בעלי חיים עוינים החיים יחדיו בשלום עשויה לשמש אלגוריה לקריאה לפיוס ולשלום, המושג באמצעות אמנות ומוזיקה.

## השוואה ליצירות אחרות

סוורי שהה בחצרו של הקיסר רודולף השני בפראג, שם צייר ורשם בעלי חיים מתוך גן החיות הקיסרי. רישומים אלו שימשו אותו בבואו ליצור יצירות מיתולוגיות רבות, ובהן שיבץ בעלי חיים אקזוטיים לצד דמויות קלאסיות. בציור אורפיאוס באה לידי ביטוי יכולתו לשלב בין ריאליזם מדויק לבין חזון מיתי, וליצור נוף שבו הטבע מקבל אופי אלגורי.

היצירה משתייכת למסורת האמנותית שבה מתואר אורפיאוס כמנצח על עולם החי והטבע, אך סוורי חידש באמצעות השפע הרב של בעלי החיים והצגת אורפיאוס עם כינור. שילוב זה בין מסורת קלאסית לידע טבעי ולחידוש אישי מייחד את גרסתו של סוורי בהשוואה לייצוגים אחרים של אורפיאוס בתולדות האמנות.

## הערות שוליים

קטגוריה:ציורי שמן
קטגוריה:ציורים מהמאה ה-17
קטגוריה:בעלי חיים באמנות
קטגוריה:סוסים באמנות
קטגוריה:אריות באמנות
קטגוריה:שועלים בתרבות
קטגוריה:ציורים של איילים
קטגוריה:ציורים המבוססים על המיתולוגיה היוונית
קטגוריה:ציורים המבוססים על מטמורפוזות
קטגוריה:הגלריה הלאומית (לונדון)
אטלס (כדורגל)

**אטלס** (בספרדית: **Atlas Fútbol Club**) הוא מועדון כדורגל ממקסיקו. המועדון נוסד בשנת 1916 בעיר גוודלחרה, והוא משחק בליגת העל המקסיקנית.

## היסטוריה
המועדון הוקם בשנת 1916 על ידי קבוצת צעירים מגוודלחרה שחזרו מלימודים באנגליה, שם נחשפו לראשונה למשחק הכדורגל. הקבוצה השתלבה במהרה בליגה המקומית.

בעונת 1945/1946 זכתה הקבוצה בתואר הראשון שלה – הגביע המקסיקני. בעונת 1950/1951 זכתה באליפות הליגה. עם זאת, כעבור שנתיים ירדה לליגה השנייה, אך חזרה לליגה הבכירה לאחר עונה אחת בלבד.

תקופת הזוהר הבאה של הקבוצה החלה בשנות ה-90 של המאה ה-20. בשנת 1999 הגיעה "אטלס" לגמר אליפות הליגה אך סיימה במקום השני.

בעונת 2000 בגביע ליברטדורס השתתפה הקבוצה לראשונה במפעל זה והגיעה עד לשלב רבע הגמר.

בדצמבר 2021, לאחר 70 שנה מהאליפות הראשונה, זכתה הקבוצה שוב באליפות הליגה, ושחזרה את ההישג בעונת 2022.

במועדון פועלת אקדמיית נוער מצליחה, שבה צמחו מספר כדורגלנים מקסיקנים בולטים.

אצטדיון הקבוצה נבנה בשנת 1960, ואירח מספר משחקים במסגרת מונדיאל 1970 ומונדיאל 1986.

## קישורים חיצוניים

* 

קטגוריה:קבוצות כדורגל מקסיקניות
קטגוריה:קבוצות כדורגל שהוקמו ב-1916
*
דפורטיבו טאצ'ירה

**דפורטיבו טאצ'ירה** (בספרדית: **Deportivo Táchira Fútbol Club**) הוא מועדון כדורגל מוונצואלה. המועדון משחק בליגת העל הוונצואלית, בה זכה 11 פעמים.

## היסטוריה
בשנת 1970 ייסד איש עסקים מקומי ממוצא איטלקי בעיר סן קריסטובל, שבמדינת טאצ'ירה, מועדון כדורגל חובבני בשם ""יובנטוס". מכיוון שבאותה תקופה לא פעלה בטאצ'ירה קבוצה מקצוענית, הוא החליט בשנת 1974 להקים על בסיס המועדון החובבני קבוצה מקצועית בשם **San Cristóbal Fútbol Club**. בשנת 1978 שונה שמה של הקבוצה לשם הנוכחי – "דפורטיבו טאצ'ירה".

הקבוצה השתלבה במהרה בליגת העל הוונצואלית, ובשנת 1979 זכתה לראשונה באליפות הליגה. בסך הכול זכתה 11 פעמים באליפות, כולל בעונות 2023 ו-2024.

בעונת 1980 בגביע ליברטדורס השתתפה הקבוצה לראשונה במפעל זה, ומאז הופיעה בו 25 פעמים. הישגה הבולט ביותר היה בעונת 2004 בגביע ליברטדורס, כאשר הגיעה לשלב רבע הגמר.

"דפורטיבו טאצ'ירה" משתתפת ב-Clásico del fútbol venezolano – יריבות היסטורית נגד "קאראקס". שתי הקבוצות נפגשו 128 פעמים, כש"דפורטיבו טאצ'ירה" ניצחה ב-39 משחקים, הפסידה ב-38, ו-52 הסתיימו בתיקו.

התמודדות נוספת היא Clásico andino נגד אסטודיאנטס דה מרידה. השתיים נפגשו 128 פעמים, כאשר "דפורטיבו טאצ'ירה" ניצחה ב-68 משחקים והפסידה ב-47.
## קישורים חיצוניים
* 

* 

קטגוריה:ונצואלה: כדורגל
קטגוריה:קבוצות כדורגל שהוקמו ב-1974
סמבו אלמאיו

**סמבו אלמאיו ולטג'י** (באנגלית: **Sembo Almayew Welteji**; נולדה ב-24 בינואר 2005) היא אתלטית אתיופית, זוכת מדליית ארד באליפות עולם (טוקיו 2025) בריצת 3000 מטר מכשולים.

## קריירה
### 2022
באליפות העולם שנערכה ביוג'ין שבאורגון, ארצות הברית, ביולי, סיימה במקום 16 בריצת 3000 מטר מכשולים בתוצאה של 9:21.10 דקות.

#### סגנית אלופת עולם עד גיל 20
באליפות העולם עד גיל 20 שנערכה בקאלי שבקולומביה באוגוסט זכתה במדליית כסף בריצת 3000 מטר מכשולים בתוצאה של 9:30.41 דקות.

### 2023
באליפות העולם שנערכה בבודפשט שבהונגריה באוגוסט סיימה במקום 13 בריצת 3000 מטר מכשולים בתוצאה של 9:18.25 דקות.

### 2024
באולימפיאדת פריז שנערכה באוגוסט סיימה במקום חמישי בריצת 3000 מטר מכשולים בתוצאה של 9:00.83 דקות.

#### אלופת עולם עד גיל 20
באליפות העולם עד גיל 20 שנערכה בלימה שבפרו בהמשך החודש זכתה במדליית זהב בריצת 3000 מטר מכשולים בשיא אליפות חדש של 9:12.71 דקות.

### 2025
#### מדליית ארד באליפות עולם
באליפות העולם שנערכה בטוקיו שביפן בספטמבר זכתה במדליית ארד בריצת 3000 מטר מכשולים בשיא אישי חדש של 8:58.86 דקות, אחרי פיית' צ'רוטיץ' מקניה (8:51.59 דקות) ווינפרד יאבי מבחריין (8:56.46 דקות).

## שיאים אישיים
;אצטדיון
* ריצת 3000 מטר מכשולים: 8:58.86 דקות (2025)

## קישורים חיצוניים

## הערות שוליים

קטגוריה:אתלטיות אתיופיות
קטגוריה:רצות 3000 מטר מכשולים
קטגוריה:אתלטיות באולימפיאדת פריז (2024)
קטגוריה:ילידות 2005
תאונת הדרכים בכביש התענכים

**תאונת הדרכים בכביש התענכים** (מכונה "אסון חפציבה") התרחשה ב-31 ביולי 1986 בכביש התענכים ובה נהרגו עשרה אנשים - תשעה נערים מקיבוץ חפציבה שחזרו ממחנה קיץ, ונהג רכב הטרנזיט בו נסעו.

## התאונה
בתחילת השבוע האחרון של חודש יולי 1986 יצאו מקיבוץ חפציבה כ-65 נערים ונערות מסיימי כיתות ט׳-י"א בני 17-15 מלווים בצוות של כ-10 מבוגרים לקייטנה - מחנה נופש בן 4–5 ימים בחוף פלמחים שליד קיבוץ פלמחים.

כשהסתיים מחנה הנופש בצהרי יום חמישי, 31 ביולי, יצאו ילדי חפציבה ומלוויהם מפלמחים בחזרה לקיבוצם. 9 מהילדים נסעו ברכב מסוג טרנזיט השייך לקיבוץ בו נהג חבר הקיבוץ.

בשעות אחר הצהריים, בקטע שבין כביש הסרגל לצומת יזרעאל וסמוך לכניסה למושב רם און, התנגש הטרנזיט חזיתית במשאית סמי-טריילר של מפעל פרי טעים בחדרה, שהובילה מכלים מלאים בעגבניות והייתה בדרכה מעמק יזרעאל למפעל בחדרה.

מעוצמת ההתנגשות הטרנזיט נפגע משמעותית על-ידי הסמיטרילר, הועף לצד הכביש, פגע בעץ אקליפטוס והחל לבעור. הנהג ותשעה נערים כולם בני חפציבה נהרגו, ונהג משאית הסמיטריילר נפצע קל .

נדרש היה מאמץ להוציא את ההרוגים מהרכב השרוף. בשל התאונה נסגר כביש התענכים ל-5 שעות. בבית חולים העמק אליו פונו נראו מחזות קורעי לב, כאשר ההורים ההמומים התקשו לזהות את הגופות בשל מצבן.

## חקירת התאונה
לאחר התאונה נחקר נהג המשאית והושם במעצר. מהחקירה עלה כי נהג הטרנזיט סטה מנתיבו לנתיבה של המשאית, נהג המשאית סטה גם כן במטרה למנוע התנגשות, ולאחר שהשניים שבו לנתיביהם אירעה התאונה. לא הייתה עדות סותרת לעדותו של הנהג שכן כל נוסעי הטרנזיט נהרגו. המשטרה קיבלה את עדותו של נהג משאית הסמיטריילר והוא זוכה מאשמה לגרימת התאונה.

## קישורים חיצוניים
* מאיר הראובני ואמיר גילת, יגון ואבל בקיבוץ חפציבה; המוות הלם בעשר משפחות, מעריב, 1 באוגוסט 1986
קטגוריה:ישראל: תאונות דרכים
קטגוריה:חבל התענך
קטגוריה:1986 בישראל
קטגוריה:חפציבה
שה יו'האו

**שה יו'האו** (בסינית: **石雨豪**; נולד ב-26 בספטמבר 1998) הוא אתלט סיני, זוכה מדליית ארד באליפות עולם (טוקיו 2025), אלוף אסיה באולם (טהראן 2018) וזוכה מדליית ארד במשחקי אסיה (האנגג'ואו 2023) בקפיצה לרוחק.

## ביוגרפיה
### 2017
באליפות העולם שנערכה בלונדון שבממלכה המאוחדת באוגוסט סיים במקום שישי בקפיצה לרוחק בתוצאה של 8.23 מטר.

### 2018
באליפות אסיה באולם שנערכה בטהראן שבאיראן בפברואר זכה במדליית זהב בקפיצה לרוחק בתוצאה של 8.16 מטר.

באליפות העולם באולם שערכה בברמינגהאם שבממלכה המאוחדת במרץ סיים במקום חמישי בקפיצה לרוחק בתוצאה של 8.12 מטר.

ב-12 במאי קבע שיא אישי חדש של 8.43 מטר בתחרות שנערכה בשאנגחאי במסגרת ליגת היהלום.

### 2023
באליפות אסיה באולם שנערכה באסטנה שבקזחסטן בפברואר סיים במקום שישי בריצת 60 מטר בתוצאה של 6.70 שניות.

#### מדליית ארד במשחקי אסיה
במשחקי אסיה שנערכו בהאנגג'ואו שברפובליקה העממית של סין בספטמבר-אוקטובר זכה במדליית ארד בקפיצה לרוחק בתוצאה של 8.10 מטר.

### 2024
באליפות אסיה באולם שנערכה בטהראן בפברואר סיים במקום רביעי בקפיצה לרוחק בתוצאה של 7.75 מטר.

באולימפיאדת פריז שנערכה באוגוסט סיים במקום 24 בקפיצה לרוחק בתוצאה של 7.68 מטר.

### 2025
#### מדליית ארד באליפות עולם
באליפות העולם שנערכה בטוקיו שביפן בספטמבר זכה במדליית ארד בקפיצה לרוחק בתוצאה של 8.33 מטר, אחרי מתיה פורלאני מאיטליה (8.39 מטר) וטאג'יי גייל מג'מייקה (8.34 מטר).

## שיאים אישיים
* קפיצה לרוחק: 8.43 מטר (2018)

## קישורים חיצוניים

קטגוריה:קופצים לרוחק
קטגוריה:אתלטים סינים
קטגוריה:אתלטים באולימפיאדת פריז (2024)
קטגוריה:סינים שנולדו ב-1998
רעילות מיטוכונדריאלית

**רעילות מיטוכונדריאלית** (באנגלית: **Mitochondrial toxicity**) היא מצב שבו המיטוכונדריה של תאי הגוף ניזוקה או יורדת באופן משמעותי במספרה; היא מתרחשת כתופעת לוואי של תרופות אנטי-רטרו-ויראליות מסוימות המשמשות לטיפול בנגיף הכשל החיסוני האנושי, או HIV. 

## גורמים
הגורמים המדויקים לרעילות מיטוכונדריאלית אינם ידועים, אך מחקרים הראו שקבוצה מסוימת של תרופות אנטי-ויראליות המשמשות לטיפול ב-HIV, ובמיוחד מעכבי טרנסקריפטאז הפוך אנלוגיים (חיקויים סינתטיים של מולקולות טבעיות, שפועלים שונה כדי לשבש תהליכים ביולוגיים) של נוקלאוזידים (NRTIs), מפריעות לאנזים הדרוש לייצור מיטוכונדריה. 

מעכבי טרנסקריפטאז הפוך הם תרופות שמונעות מהאנזים של נגיף HIV להעתיק את ה-RNA שלו ל-DNA, ובכך חוסמות את התרבותו בגוף.

## תסמינים
השיבוש בתפקוד התאים המלווה את המצב הרפואי יכול לגרום לבעיות קלות וחמורות אצל אנשים עם רעילות מיטוכונדריאלית. התסמין הנפוץ ביותר הוא חולשת שרירים, או מיופתיה. אחרים כוללים נוירופתיה פריפרית (קהות באצבעות ובבהונות) ודלקת לבלב. החמורה ביותר היא חמצת לקטית, שבה הצטברות של חומצה לקטית ברקמות הגוף מובילה לאובדן אנרגיה, אי ספיקת איברים ובסופו של דבר למוות. 

## הערות שוליים

קטגוריה:טוקסיקולוגיה
קרטיס תומפסון

**קרטיס תומפסון** (באנגלית: **Curtis Thompson**; נולד ב-8 בפברואר 1996) הוא אתלט אמריקאי, זוכה מדליית ארד באליפות עולם (טוקיו 2025), אלוף המשחקים הפאן-אמריקאיים (סנטיאגו 2023) ופעמיים ברציפות אלוף צפון אמריקה, מרכז אמריקה והקריביים (פריפורט 2022 ופריפורט 2025) בהטלת כידון.

## ביוגרפיה
### 2018
#### סגן אלוף צפון אמריקה, מרכז אמריקה והקריביים
באליפות צפון אמריקה, מרכז אמריקה והקריביים שנערכה בטורונטו שבקנדה באוגוסט זכה במדליית כסף בהטלת כידון בתוצאה של 76.02 מטר.

### 2021
באולימפיאדת טוקיו שנערכה ביולי-אוגוסט סיים במקום 21 בהטלת כידון בתוצאה של 78.20 מטר.

### 2022
באליפות העולם שנערכה ביוג'ין שבאורגון, ארצות הברית, ביולי, סיים במקום 11 בהטלת כידון בתוצאה של 78.39 מטר.

#### אלוף צפון אמריקה, מרכז אמריקה והקריביים
באליפות צפון אמריקה, מרכז אמריקה והקריביים שנערכה בפריפורט שבאיי בהאמה באוגוסט זכה במדליית זהב בהטלת כידון בשיא אליפות חדש של 84.32 מטר.

### 2023
באליפות העולם שנערכה בבודפשט שבהונגריה באוגוסט סיים במקום 30 בהטלת כידון בתוצאה של 74.21 מטר.

#### אלוף המשחקים הפאן-אמריקאיים
במשחקים הפאן-אמריקאיים שנערכו בסנטיאגו דה צ'ילה שבצ'ילה בנובמבר זכה במדליית זהב בהטלת כידון בתוצאה של 79.65 מטר.

### 2024
באולימפיאדת פריז שנערכה באוגוסט סיים במקום 27 בהטלת כידון בתוצאה של 76.79 מטר.

### 2025
#### אלוף צפון אמריקה, מרכז אמריקה והקריביים
באליפות צפון אמריקה, מרכז אמריקה והקריביים שנערכה בפריפורט באוגוסט זכה במדליית זהב בהטלת כידון בשיא אליפות חדש של 87.24 מטר.

#### מדליית ארד באליפות עולם
באליפות העולם שנערכה בטוקיו שביפן בספטמבר זכה במדליית ארד בהטלת כידון בתוצאה של 86.67 מטר, אחרי קשורן וולקוט מטרינידד וטובגו (88.16 מטר) ואנדרסון פיטרס מגרנדה (87.38 מטר).

## שיאים אישיים
* הטלת כידון: 87.76 מטר (2025)

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:טרנטון (ניו ג'רזי): אישים
קטגוריה:מטילי כידון אמריקאים
קטגוריה:מטילי כידון באולימפיאדת טוקיו (2020)
קטגוריה:אתלטים אמריקאים באולימפיאדת טוקיו (2020)
קטגוריה:אתלטים אמריקאים באולימפיאדת פריז (2024)
קטגוריה:ניו ג'רזי: אתלטים
קטגוריה:אמריקאים שנולדו ב-1996
אמה זאפלטלובה

**אמה זאפלטלובה** (בסלובקית: **Emma Zapletalová**; נולדה ב-24 במרץ 2000) היא אתלטית סלובקית, זוכת מדליית ארד באליפות עולם (טוקיו 2025) בריצת 400 מטר משוכות.

## ביוגרפיה
זאפלטלובה נולדה וגדלה בניטרה שבסלובקיה.

### 2018
באליפות אירופה שנערכה בברלין שבגרמניה באוגוסט הודחה בסיבוב הראשון בריצת 400 מטר משוכות בתוצאה של 58.46 שניות. בנוסף, סיימה במקום שמיני בריצת שליחות 4x400 מטר בתוצאה של 3:32.22 דקות.

### 2021
#### אלופת אירופה עד גיל 23
באליפות אירופה עד גיל 23 שנערכה בטאלין שבאסטוניה ביולי זכתה במדליית זהב בריצת 400 מטר משוכות בשיא אליפות ושיא סלובקיה חדשים של 54.28 שניות.

באולימפיאדת טוקיו שנערכה ביולי-אוגוסט סיימה במקום 15 בריצת 400 מטר משוכות בתוצאה של 55.79 שניות.

### 2022
באליפות אירופה שנערכה במינכן שבגרמניה באוגוסט הודחה בסיבוב הראשון בריצת 400 מטר משוכות בתוצאה של 58.65 שניות.

### 2025
#### מדליית ארד באליפות עולם
באליפות העולם שנערכה בטוקיו שביפן בספטמבר זכתה במדליית ארד בריצת 400 מטר משוכות בשיא סלובקיה חדש של 53.00 שניות, אחרי פמקה בול מהולנד (51.54 שניות) וג'סמין ג'ונס מארצות הברית (52.08 שניות).

## שיאים אישיים
### אצטדיון
* ריצת 400 מטר משוכות: 53.00 שניות (2025), **שיא סלובקיה**
* ריצת 400 מטר: 50.76 שניות (2025), **שיא סלובקיה**

### אולם
* ריצת 400 מטר: 52.61 שניות (2025), **שיא סלובקיה**

## קישורים חיצוניים

קטגוריה:רצות משוכות
קטגוריה:אתלטיות סלובקיות
קטגוריה:אתלטיות באולימפיאדת טוקיו (2020)
קטגוריה:ילידות 2000